**Részletes indokolás**

Csorvás Város Önkormányzatának 2019. évi költségvetéséről szóló 1/2019.(II.28.) önkormányzati rendelet módosításának

tervezetéhez

**A rendelet-tervezet 1. §-ához**

A rendelet-tervezet 1. § (1) bekezdésében az Önkormányzat 2019. évi költségvetésének bevételi és kiadási főösszegét növeltük meg 23.864 ezer Ft-tal. (Az 1/2019.(II.28.) önkormányzati rendelet főösszege 979.516 ezer Ft-ról 1.003.380 ezer Ft-ra változott).

**A rendelet-tervezet 2. §-ához**

A rendelet-tervezet 2. §-a tartalmazza azt, hogy az önkormányzat 2019. évi költségvetéséről szóló rendelete mellékletei a rendelet-tervezet mellékleteinek megfelelően változnak meg, a következők szerint:

1. melléklet: Csorvás Város Önkormányzata összesített bevételei, kiadásai módosítását tartalmazza kötelező, önként vállalt, és igazgatási feladatok szerinti bontásban.

2. melléklet: A Csorvás Város Önkormányzata bevételeit tartalmazza kötelező, önként vállalt, és igazgatási feladatok szerinti bontásban. Csorvás Város Önkormányzata bevétele 18.889 ezer Ft-tal növekedett.

3. melléklet: A Csorvási Polgármesteri Hivatal bevételeit tartalmazza kötelező, önként vállalt, és igazgatási feladatok szerinti bontásban. A Csorvási Polgármesteri Hivatal bevétele 1.274 ezer Ft-tal növekedett.

4. melléklet: A Csorvási Óvoda és Bölcsőde bevételeit tartalmazza kötelező, önként vállalt, és igazgatási feladatok szerinti bontásban. Az Óvoda és Bölcsőde bevétele 859 ezer Ft-tal növekedett.

5. melléklet: Az Egyesített Szociális Intézmény bevételeit tartalmazza kötelező, önként vállalt, és igazgatási feladatok szerinti bontásban. Az Egyesített Szociális Intézmény bevétele 2.842 ezer Ft-tal növekedett.

6. melléklet: A Csorvás Város Önkormányzata kiadásait tartalmazza kötelező, önként vállalt, és igazgatási feladatok szerinti bontásban. Csorvás Város Önkormányzata kiadása 2.207 ezer Ft-tal csökkent.

7. melléklet: A Csorvási Polgármesteri Hivatal kiadásait tartalmazza kötelező, önként vállalt, és igazgatási feladatok szerinti bontásban. A Csorvási Polgármesteri Hivatal kiadása 16.560 ezer Ft-tal növekedett.

8. melléklet: A Csorvási Óvoda és Bölcsőde kiadásait tartalmazza kötelező, önként vállalt, és igazgatási feladatok szerinti bontásban. A Csorvási Óvoda és Bölcsőde kiadása 961 ezer Ft-tal növekedett.

9. melléklet: Az Egyesített Szociális Intézmény kiadásait tartalmazza kötelező, önként vállalt, és igazgatási feladatok szerinti bontásban. Az Egyesített Szociális Intézmény kiadásai 8.550 ezer Ft-tal növekedett.

10. melléklet: Az Önkormányzat 2019. évi működési célú pénzeszköz átadásait tartalmazza államháztartáson belülre és kívülre. Ez a melléklet tartalmazza a közvetett támogatásokat is.

11. melléklet: A rendelet-tervezet 1. § (1) bekezdésében megjelölt 23.864 ezer Ft-os változást az önkormányzati mérlegben is át kellett vezetni, működési és felhalmozási bevételek és kiadások tekintetében.

12. melléklet: A Csorvás Város Önkormányzata és az Önkormányzat felügyelete alá tartozó költségvetési intézmények dolgozói létszámának adatát tartalmazza. A dolgozói létszáméves átlagban 18 fővel emelkedett a közfoglalkoztatásban foglalkoztatottak miatt.

13. melléklet: A Csorvás Város Önkormányzata és az Önkormányzat felügyelete alá tartozó költségvetési intézmények beruházási és felújítási kiadásait tartalmazza.

14. melléklet: A rendelet-tervezet 1. § (1) bekezdésében megjelölt 23.864 ezer Ft-os változást az előirányzat-felhasználási ütemtervben is át kellett vezetni.

15. melléklet: A rendelet-tervezet 1. § (1) bekezdésében megjelölt 23.864 ezer Ft-os változást a likviditási terven is át kellett vezetni.

**A rendelet-tervezet 3. §-ához**

A rendelet-tervezet 3. §-a a hatályba léptető rendelkezést tartalmazza.